b'\n_START_ARTICLE_\nVaahteraliigan kausi 2000\n_START_PARAGRAPH_\nVaahteraliigan kausi 2000 oli Vaahteraliigan 21. kausi. Liigan runkosarjassa seitsem\xc3\xa4n joukkuetta pelasi yksinkertaisen sarjan, jonka kuusi parasta eteni jatkosarjaan. Jatkosarjan joukkueet saivat pit\xc3\xa4\xc3\xa4 puolet runkosarjan pisteist\xc3\xa4\xc3\xa4n ja pelasivat yksinkertaisen sarjan. Jatkosarjan kaksi parasta eteniv\xc3\xa4t Vaahteramaljaan ja kolmas ja nelj\xc3\xa4s eteniv\xc3\xa4t pronssiotteluun._NEWLINE_Jyv\xc3\xa4skyl\xc3\xa4 Jaguaarit nousi Vaahteraliigaan I-divisioonasta. Sarja oli tarkoitus pelata kahdeksalla joukkueella, mutta Porvoon Butchers luopui sarjapaikastaan eik\xc3\xa4 joukkuetta korvattu toisella. T\xc3\xa4m\xc3\xa4 oli toinen per\xc3\xa4kk\xc3\xa4inen kausi jolloin liigajoukkue luopui sarjasta._NEWLINE_Vaahteramaljassa kohtasivat Helsinki Roosters ja Sein\xc3\xa4joki Crocodiles. Roosters voitti kuudennen per\xc3\xa4kk\xc3\xa4isen mestaruutensa voittamalla ottelun 25\xe2\x80\x9317. Pronssia voitti Turku Trojans.'